Donald Trump
Donald Trump (b. Heziran 14, 1946; Queens, New York) karcamêrd, siyasetkar, idarekar u nuştekaro Amerikano. Trump New York de maya xo ra ameyo dınya, u be kalıkê xo ra piya ameyê Amerika. Piyê cı bon u keye roştêne. Donald Trump zi serê serranê 1960yan de lisa ra riyê şiyayış u halê xırabi ra abırriyo, mecbur mendo ke lisa ra veciyo. Dıme ra kewto Akademiya Askeri. İta ra tepiya zi serra 1968ıne de Pennsylvania de Wharton Institute de tehsilê manecementi diyo. Uca ra dıma zi dukanê piyê xo de karê payi kerdo. Rıçıkê cı Almano. Hirê reyi zeweciyayo u zewecanê cı ra panc qıcê xo estê. 

"Partiya Cumhuriyetwaze" (Republican Party) ra seba weçinıtena serekiye rê, weçinıtışê serra 2016ıne de bi namzed. Tışrinê Peyêni de no weçinıtış vıst ra xo dest û bi serekê dewleta DAYê 45ın. O do tarixê 20 Çıle 2017i de serdariya DAYi serdaro ewroyên Barack Obama ra bıgêro.

Vatışê cı 
Ey cêniyan, keynan, mısılmanan, barkeran, qazetan u ê binan sero xeylê vatışi vatê. Ey vato ke heme cêniyan peran seyd kenê, namzede Hillary Clintone rê vato tıya cêniyê da mendebura, spikerê TV FOXi Megyn Kellyi rê kıfıri kerdê, vato eke ez serdar bena, ez izıne nêdana mısılmani bêrê Amerika. Vatışê ey zaf sansasyoni u verapeyi (tepkiy) gırewtê.

Weçıniyayışê DAYi 
Donald Trumpi, weçinıtışê Dewletanê Yewbiyayeyan de zêdêr sıpêyan, camêrdanê sıpêyan, dewıcan, nêwendan u bêkaran ra reyi gırewtê. Wına zi weçinıtış vıst ra xo dest.

Kerdışê cı 
Donald Trumpi raver weçinayış vısto ra xo dest, bi serdarê Dewletanê Yewbiyaey. Ey raver Ofiso Oval ra bustê serdarê İngıltere Winston Churchilli miyan ra darıto we, des u panc qerar namey more kerdê, waşto ke sinorê Meksika ra yew dês vırazo, Meksika ra pere waşto, labelê Meksika waştışê cı qebul nêkerdo Amerika rê ameyışê şaranê Irak Suriya, Yemen, İran, Sudan, Somalya u Libya kerdê yesax.

Çapkerdışê cı 
 Trump: The Art of the Deal, (ISBN 5-557-09901-8)
 Trump: The Art of Survival, (ISBN 0-446-36209-3)
 Trump: The Art of the Comeback, (ISBN 0-8129-2964-0)
 Trump: Surviving at the Top, (ISBN 0-394-57597-0)
 Trump: How to Get Rich, (ISBN 1-4000-6327-2)
 The Way to the Top: The Best Business Advice I Ever Received, (ISBN 1-4000-5016-2)
 Trump: Think Like a Billionaire: Everything You Need to Know About Success, Real Estate, and Life, (ISBN 1-4000-6355-8)
 Trump: The Best Golf Advice I Ever Received, (ISBN 0-307-20999-7)
 Why We Want You to be Rich: Two Men - One Message, (ISBN 1-933914-02-5)
 Trump: 101 The Way to Success, (ISBN 978-9944-186-10-0)

Çımey 

 
 
 

Merdumê ke 1946 de biyê
Amerikanê ke rıçıkê xo Almanê
Serdarê Dewletanê Amerikayê Yewbiyayeyan
Siyasetkarê Dewletanê Amerikayê Yewbiyayeyan
Almani
Emlakwani
Merdımê kari
Presbiteryenê Amerikayıci
WWE Hall of Fame
Nasyonalistê Amerikayıci
Nuştekarê siyaseti
Teorisyenê komploy